# Trgovački vjetrovi

Zapadni vjetrovi (plave strelice) i trgovački vjetrovi (žute i smeđe strelice)
**Trgovački vjetrovi** ili **Pasati** su stalni vjetrovi koji prevladavaju sa istoka na zapad, a koji **struje** u Zemljinoj ekvatorijalnoj regiji (između 30° sjeverne i 30° jugoistočne širine). Trgovački vjetrovi pušu pretežno sa sjeveroistoka u sjevernoj hemisferi i s jugoistoka južne polutke, ojačavajući se zimi i kada su Arktičke oscilacije u toploj fazi. Ovi vjetrovi pomažu brodovima pri plovidbi prema zapadu, a mogu usmjeravati i oluje, poput uragana.

Trgovačke vjetrove kapetani jedrenjaka koriste vijekovima kako bi prešli svjetske okeane i omogućili kolonijalno širenje u Ameriku i trgovačke rute preko Atlantskog i Tihog okeana.

U meteorologiji, trgovinski vjetrovi djeluju kao vodeći tok za tropske oluje koje se formiraju preko Atlantskog, Tihog i Južnog Indijskog okeana i omogućavaju doplovljavanje do kopnenih dijelova u Sjevernoj Americi, jugoistočnoj Aziji, Madagaskaru i istočnoj Africi. Trgovački vjetrovi također prenose afričku prašinu prema zapadu Atlantskog okeana, prema Karipskom moru, kao i dijelovima jugoistočne Sjeverne Amerike. Što trgovinski vjetrovi postaju slabiji, veće količine oborina mogu se očekivati na susjednim kopnenim masama.

## Geografija

Zemlja je podijeljena na dva jednaka dijela nultom paralelom poznatijom kao ekvator. Duž ekvatora pušu vjetrovi, kako na sjevernoj, tako i na južnoj hemisferi. Područje pritiska povezano s ovim kretanjem zraka nalazi se na približno 25 do 30 stepeni geografske širine s obje strane ekvatora. Sile u ovoj regiji uzrokuju strujanje zraka prema području relativno najslabijeg djelovanja sila čitavom dužinom, stvarajući pritom zonu tišine poznatu kao "*doldrumi*". Kada se zrak susretne u tom pojasu tišine, biva potisnut prema gore iznad vodene površine, a potom kruži prema Zemljinim polovima i spušta se nazad prema površini planete.

## Historijska uloga u pomorstvu

Trgovački vjetrovi i s njima povezane okeanske struje, poznati pomorcima širom svijeta, pomagali su ranim jedrenjacima iz evropskih i afričkih luka da doplove do obala Amerike. Pored toga, ovi vjetrovi potiskuju jedrenjake iz obje Amerike prema Aziji. Dan danas, komercijalni brodovi koriste trgovačke vjetrove i struje koje oni stvaraju kako bi ubrzali svoja putovanja okeanom, a zbog široke koristi ove pojave, upravo po tome i dobija svoj naziv.

Između 1451. i 1506. godine, Kristofor Kolumbo je nastojao istražiti kretanja na moru. Tokom svoje istraživačke misije, koristio je brodove za plovidbu kroz različita područja, od Kanarskih ostrva pa sve do Bahama, prešavši pritom udaljenost od 8690 kilometara. To putovanje trajalo je približno 36 dana. Kasnije su i drugi istraživači doprinijeli ovim istraživanjima, među kojima je bio Norvežanin Thor Heyerdahl, koji je otkrio da pasati mogu odnijeti splav od trske čak iz Egipta sve do Amerike. U tom periodu, poznatom i kao doba jedrenja, ovi vjetrovi su, često i bez njihovog znanja, pomagali istraživačima poput Vasca da Game u otkrivanju novih zemalja, pa čak i u ekspediciji otkrivanja puta do Indije. On je plovio u periodu od jula 1497. do maja 1498. godine i odigrao ključnu ulogu u osvajanju mora.

### Značaj

U davna vremena, ljudi su koristili brodove i kanue za plovidbu širom svijeta. Na velikim udaljenostima, pasati su omogućavali brodovima da plove između kontinenata. Ploveći preko velikih okeana, kao što su Tihi i Atlantski okean, kapetani su upravljali brodovima i uspijevali otkriti nove zemlje, nove narode, te novu robu za trgovinu upravo uz pomoć navigiranja pasatima.

## Etimologija

Izraz *trgovački vjetrovi* izvorno potiče od srednjo engleske riječi iz ranog četrnaestog vijeka "trade", što znači "put" ili "trag".

Kapetan jedrilice traži kurs uz koji se može očekivati da vjetrovi pušu u smjeru putovanja. Tokom doba jedrenjaka, obrazac prevladavajućih vjetrova učinio je razne tčke svijeta laganim ili teškim za pristup, pa je stoga direktno uticao na izgradnju evropskih imperija, a time i na modernu političku geografiju. Na primjer, Manila galeoni uopće nisu mogli ploviti u vjetar.

## Reference

## Vanjski linkovi

Trade winds - Britannica